Lektionsplan: Ild (1 lektion er 45 minutter)

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Ordblinde venlige tiltag** |
| 1  (2 lektioner) | Opstart og refleksion over emnet ”Ild”, samt ordkendskabs kort | Eleven kan beskrive de forhold, der skal til for, at ild kan opstå. | Eleven kan   * modellere ildens trekant | * opstart Brainstorm om hvad eleverne ved om ild og slukning af ild * Hvad er brændbart, og hvad ikke brændbart? * Førstehjælp til brande og forbrændinger * Lad eleverne lave små kort med forklaringen på de fagord, der er kommet frem i timen, samt enten en tegning eller et billede. Kortene må meget gerne laves digitale. | Illustrationer af forholdene  Begrebskort med fagudtryk og illustrationer |
| 2  (2 lektioner) | Sod og hvordan dette kan være til fare. | Eleven kan undersøge enkle reaktioner mellem stoffer.  Eleven har viden om kemiske reaktioner og stofbevarelse. | Eleven kan   * Ved hjælp af forsøget forklare hvad forskellen er mellem en fuldstændig og ufuldstændig forbrænding. | * Hvad lærte vi sidst * I disse forløb skal man ikke skrive resultater ned, men i stedet tegne de resultater, som man ser, samt selve forsøgsbeskrivelsen. * Snak sammen 2 og 2 om, hvad I ved om ild (3 min) * En grundig gennemgang af hvordan de skal udføre forsøget (se bilag 1) * Efter forsøget. Snak sammen 2 og 2 om hvad skete der (2 min) * En opsamling på hvad de har fundet ud af efter forsøget. * Gennemgang af hvad en fuldstændig og ufuldstændig forbrænding er. * Lad eleverne lave små kort med forklaringen på de fagord, der er kommet frem i timen og enten en tegning eller et billede. Kortene må meget gerne laves digitale. | Illustrationer af hvad der sker i løbet af forsøget (eksempler er ved lagt samt et ark man kan bruge)  Begrebskort med fagudtryk og illustration |
| 3  (2 lektioner) | Hvad brænder og hvad gløder? | Eleven kan undersøge grundstoffer og enkle kemiske forbindelser.  Eleven har viden om stoffers fysiske og kemiske egenskaber. | Eleven kan  forklare hvad der sker kemisk og fysisk i forsøget | * Eleverne taler sammen 2 og 2 om, hvad vi lærte sidst * Påmindelse om at det er vigtigt at få så mange detaljer med i tegningerne som muligt * Grundig gennemgang af forsøg 2, så eleverne ved, hvad de skal. * Snak sammen 2 og 2 om, hvad der skete efter forsøget (3 min) * En opsamling på, hvad de fandt ud af * Gennemgang af, hvad der sker, når man brænder træ * Lad eleverne lave små kort med forklaringen på de fagord, der er kommet frem i timen, samt enten en tegning eller et billede. Kortene må meget gerne laves digitale. | Illustrationer af hvad der sker i løbet af forsøget (eksempler er vedlagt)  Begrebskort med fagudtryk og illustration |
| 4  (2 lektioner | Afslutning og evaluering | Eleven kan forklare ildens trekant. Hvordan man slukker ild.  Eleven har en forståelse for og kan forklare de reaktioner, der sker. |  | * Gennemgang af dagens program * Snak sammen 2 og 2 om, hvad lærte vi sidst * Eleverne skal lave begrebskort om til vendespil, som de skal få en anden gruppe til at spille. * Endelig afslutning med spørgsmål ind i emnet. | Vendespil med ord og illustration |